section_heading: Asija
paragraph_text: Zemaljski Adam je otpali Adam Kadmon ili, AK otpao od svog statusa blizine Bogu. Čovjek, ovaj zemaljski Adam je biće stvoreno na „sliku i priliku Božju“; čovjek se može vratiti do svog statusa sličnosti Bogu, jer se može uzdizati na sve više razine svog bića (tijela i duše) koje su mu potencijalno dane, leže u njemu kao mogućnost. Napravljen je čovjek koji treba nastaviti djelo Božje. Time je ostvarena nakana Božja da napravi čovjeka: “Učinimo (na'ase) čovjeka na našu sliku;“ (Post 1,26a)